To litauiske mænd på én knallert kørte sent lørdag aften ind i en cyklist i Skagen. Cyklisten var en 61-årig lokal mand, og han blev ifølge Nordjyllands Politi påkørt bagfra af de to mænd på knallerten. Ingen af de to litauere på knallerten havde styrthjelm på, og den ene af dem blev så hårdt kvæstet, at han nu er i livsfare. Det samme er den 61-årige cyklist, der blev ramt af knallerten. Begge har fået alvorlige skader i ansigtet. - Do to mænd er fortsat i livsfare og lagt i kunstigt koma, siger vagtchefen ved Nordjyllands Politi til TV2/Nord. Der blev sendt tre ambulander til Skagen, og en læge blev fløjet fra Aalborg til Frederikshavn med helikopter. Herefter blev alle tre kørt til traumecentret?på Aalborg Universitetshospital.
To mænd på en knallert kørte ind i cyklist. To er lagt i kunstigt koma.